Blaze7451/Wiki-th-20250601 huggingface dataset:
ควินซี โจนส์

ควินซี ดีไลต์ โจนส์ จูเนียร์ (Quincy Delight Jones, Jr.) (14 มีนาคม ค.ศ. 1933 – 3 พฤศจิกายน ค.ศ. 2024) เป็นคอนดักเตอร์ชาวอเมริกัน โปรดิวเซอร์เพลง ผู้เรียบเรียงดนตรี ผู้ประพันธ์เพลงภาพยนตร์และนักทรัมเปต
ในช่วง 5 ทศวรรษ ของการอยู่ในอุตสาหกรรมการบันเทิง เขาได้รับการเสนอชื่อเข้าชิงรางวัลแกรมมี่ 79 ครั้ง  โดยได้รับรางวัลแกรมมี่ 27 ครั้ง รวมถึงในสาขาตำนานแห่งรางวัลแกรมมี่ในปี 1971 เขายังเป็นที่รู้จักในการเป็นโปรดิวเซอร์ให้กับผลงานอัลบั้ม ทริลเลอร์ ของศิลปินไมเคิล แจ็กสัน ซึ่งอัลบั้มนี้มียอดขายกว่า 110 ล้านชุดทั่วโลก และในฐานะเป็นโปรดิวเซอร์และคอนดักเตอร์ในเพลงการกุศล “We Are the World” เขายังเป็นที่รู้จักกับเพลง "Soul Bossa Nova" ที่เดิมทีทำกับอัลบั้มเพลง Big Band Bossa Nova ซึ่งต่อมาเพลง "Soul Bossa Nova" ยังเป็นเพลงธีมของเวิลด์คัปปี 1998 และเป็นธีมเกมโชว์แคนาดาที่ชื่อ Definition และเพลงประกอบในภาพยนตร์ของวูดี อัลเลนที่ชื่อ Take the Money และภาพยนตร์ของไมค์ มายเออส์เรื่อง Austin Powers: International Man of Mystery และยังถูกนำไปใช้เป็นแซมเพิลของศิลปินแร็ปชาวแคนาดา ดรีม วอร์ริเออส์ ใน "My Definition of a Boombastic Jazz Style"

**อ้างอิง**
หมวดหมู่:นักดนตรีชาวอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:คีตกวีชาวอเมริกัน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากชิคาโก
หมวดหมู่:บุคคลจากซีแอตเทิล
หมวดหมู่:ผู้เขียนอัตชีวประวัติชาวอเมริกัน
หมวดหมู่:ผู้ได้รับรางวัลตำนานแกรมมี
สกุลมะเมื่อย

สกุลมะเมื่อย (Gnetum) เป็นสกุลหนึ่งของกลุ่มพืชเมล็ดเปลือย ซึ่งมีวิวัฒนาการใกล้เคียงกับพืชดอกมากที่สุด ทุกชนิดในสกุลนี้พบเป็นพืชพื้นเมืองของอินโดนีเซีย ส่วนใหญ่เป็นไม้เถาเนื้อแข็ง ลักษณะเด่นของพืชสกุลนี้คือ กิ่งเป็นข้อและพองบวมามข้อ สตรอบิลัสทำหน้าที่คล้ายช่อดอก แยกเพศ เมล็ดของพืชกลุ่มนี้งอกยากมาก ทำให้มีความเสี่ยงที่จะสูญพันธุ์ ในไทยพบ 8 ชนิดคือ เมื่อยดำ ปีแซ ผักเหมียง มะม่วย เมื่อยดูกหรือม่วยเลือด เมื่อยนก เมื่อย และเมื่อยนก พืชในสกุลนี้นิยมนำเมล็ดไปอบ ใช้ใบเป็นผัก บางชนิดเป็นยาสมุนไพร 

**สปีชีส์**
 Gnetum sect. Gnetum
** Gnetum subsect. Gnetum - 2 species of trees; เอเชียตะวันออกเฉียงใต้
*** Gnetum gnemon
*** Gnetum costatum
** Gnetum subsect. Micrognemones - 2 species of lianas; เขตร้อนในแอฟริกาตะวันตก
*** Gnetum africanum
*** Gnetum buchholzianum
** Gnetum subsect. Araeognemones - 9 species of lianas; เขตร้อนของ อเมริกาใต้ และ อเมริกากลาง - Ituá
*** Gnetum amazonicum
*** Gnetum camporum
*** Gnetum leyboldii
*** Gnetum nodiflorum
*** Gnetum paniculatum
*** Gnetum schwackeanum
*** Gnetum urens
*** Gnetum venosum- Gnetum sect. Scandentia - ประมาณ 20 species of lianas; เอเชียใต้
** Gnetum subsect. Stipitati
*** Gnetum arboreum
*** Gnetum contractum
*** Gnetum gracilipes
*** Gnetum latifolium
*** Gnetum montanum
*** Gnetum oblongum
*** Gnetum pendulum
*** Gnetum tenuifolium
*** Gnetum ula
** Gnetum subsect. Sessiles
*** Gnetum acutum
*** Gnetum bosavicum
*** Gnetum cleistostachyum
*** Gnetum cuspidatum
*** Gnetum diminutum
*** Gnetum globosum
*** Gnetum gnemonoides
*** Gnetum hainanense
*** Gnetum klossii
*** Gnetum leptostachyum
*** Gnetum loerzingii
*** Gnetum luofuense
*** Gnetum macrostachyum
*** Gnetum microcarpum
*** Gnetum neglectum
*** Gnetum oxycarpum
*** Gnetum parvifolium
*** Gnetum raya
*** Gnetum ridleyi

**อ้างอิง**
 ภูวดล บุตรรัตน์ และ อาคม วังเมือง.  ผลของอุณหภูมิและสารควบคุมการเจริญเติบโตบางชนิดที่มีต่อการเจริญของเอ็มบริโอและการงอกของเมล็ดพืชสกุลนีตั้ม.fix-attempted=yes  การประชุมวิชาการนเรศวรวิจัยครั้งที่ 3. 28 – 29 กรกฎาคม 2550. มหาวิทยาลัยนเรศวร

**แหล่งข้อมูลอื่น**
  Gymnosperm Database - Gnetum date=2007-06-06 -  Sorting Gnetum names-  Uses of Gnetum in Africa (FAO) date=2019-01-11 
หมวดหมู่:สกุลมะเมื่อย
รังหมาป่า

ไฟล์:Wolfsschanze, Gierloz, Poland 2.jpg|thumb|right|225px|ซากของบังเกอร์ที่ใหญ่ที่สุด (ของฮิตเลอร์) ในรังหมาป่า
รังหมาป่า (Wolfsschanze โวลฟส์ชันเซอ) เป็นกองบัญชาการใหญ่ทางทหารแห่งแรกในแนวรบด้านตะวันออก ระหว่างสงครามโลกครั้งที่สอง ซึ่งเป็นหนึ่งในกองบัญชาการฟือเรอร์ทั่วทวีปยุโรป กองบัญชาการดังกล่าวถูกสร้างขึ้นมาเพื่อเตรียมการสำหรับปฏิบัติการบาร์บารอสซา ซึ่งถูกพบในป่ามัสอูเริน (Masuren) ใกล้กับเมืองรัสเทินบวร์คในมณฑลปรัสเซียตะวันออก ซึ่งปัจจุบันคือเมือง Kętrzyn ในประเทศโปแลนด์
ฮิตเลอร์เดินทางมาถึงรังหมาป่าเป็นครั้งแรกในคืนวันที่ 23 มิถุนายน ค.ศ. 1941 และเดินทางออกครั้งสุดท้ายเมื่อวันที่ 20 พฤศจิกายน ค.ศ. 1944 นับเป็นเวลารวมมากกว่า 800 วัน หรือประมาณ 3 ปีครึ่ง
รังหมาป่าถูกทำลายและถูกทิ้งร้างเมื่อวันที่ 25 มกราคม ค.ศ. 1945 ในปัจจุบัน ซากของรังหมาป่ายังคงถูกพบในป่าเกอร์ลิทซ์ (Forst Görlitz)  ใกล้กับเมือง Kętrzyn ประเทศโปแลนด์
กองทัพแดงมาถึงแนวชายแดนของแคว้นปรัสเซียตะวันออกราวเดือนตุลาคม ค.ศ. 1944 ฮิตเลอร์ได้เดินทางออกจากรังหมาป่าเมื่อวันที่ 20 พฤศจิกายน และสองวันต่อมา ได้มีคำสั่งให้ทำลายรังหมาป่าทิ้ง แต่การทำลายอย่างสิ้นเชิงยังไม่เกิดขึ้นจนกระทั่งในคืนวันที่ 24-25 มกราคม ค.ศ. 1945 โดยใช้ระเบิดหลายตันในการทำลายสถานที่ทั้งหมด โดยบังเกอร์ 1 แห่งต้องใช้ระเบิดทีเอ็นทีอย่างน้อย 8 ตัน ในวันที่ 27 มกราคม กองทัพแดงยึดรังหมาป่าได้โดยปราศจากการต่อสู้ 
หลังจากยึดรังหมาป่าได้แล้ว ได้มีการเก็บกวาดทุ่นระเบิดกว่า 54,000 ทุ่นรอบรังหมาป่า ซึ่งใช้เวลาจนถึงปี ค.ศ. 1955

**อ้างอิง**

**แหล่งข้อมูลอื่น**
  เว็บไซต์รังหมาป่า 
หมวดหมู่:นาซี
ผักเหมียง

ผักเหลียง
ผักเหลียง (Gnetum gnemon) เป็นพืชเมล็ดเปลือยในสกุลมะเมื่อย ลักษณะเป็นไม้พุ่ม เมล็ดแก่สีส้ม ติดเมล็ดช่วงเดือนมีนาคมถึงเมษายน เป็นพืชพื้นเมืองของเอเชียตะวันออกเฉียงใต้และทางตะวันตกของหมู่เกาะในมหาสมุทรแปซิฟิก แพร่กระจายจากรัฐอัสสัมผ่านอินโดนีเซีย มาเลเซียไปจนถึงฟิลิปปินส์และฟีจี ในไทยพบทางภาคใต้ เช่น พบในจังหวัดพังงา ภูเก็ต  ชื่อในภาษาต่าง ๆ ได้แก่ เมอลินโจ หรือ เบอลินโจ (ภาษาอินโดนีเซีย), บาโก (ภาษามลายู, ภาษาตากาล็อก), ปีแซ (ภาษามลายูปัตตานี), แด (ภาษากวาราแอ) และ Bét, Rau bép, Rau danh หรือ Gắm (ภาษาเวียดนาม)

**การใช้ประโยชน์**
จัดเป็นผักพื้นบ้านในภาคใต้ที่นิยมปลูกแซมในสวนยางพารา โดยใบอ่อนรับประทานได้ ในอินโดนีเซียนำไปใส่ซุป เรียก sayur asam นำไปบดเป็นผงแล้วใส่แป้งทำเป็นขนมซึ่งมีรสขม เรียก emping เคยมีความเชื่อว่ากรดยูริกในผักเหลียงที่เป็นอันตรายสำหรับผู้เป็นโรคเกาต์ แต่รายงานล่าสุดของนักวิทยาศาสตร์ญี่ปุ่นเมื่อปี 2008 (Mori, M.,et al., 2008)  พบว่ามิได้เป็นเช่นนั้น

**อ้างอิง**
 ภูวดล บุตรรัตน์ และ อาคม วังเมือง.  ผลของอุณหภูมิและสารควบคุมการเจริญเติบโตบางชนิดที่มีต่อการเจริญของเอ็มบริโอและการงอกของเมล็ดพืชสกุลนีตั้ม.fix-attempted=yes  การประชุมวิชาการนเรศวรวิจัยครั้งที่ 3. 28 – 29 กรกฎาคม 2550. มหาวิทยาลัยนเรศวร- Mori, M., et al.. (2008). Relationship between Lifestyle-related Diseases with The Intake of Indonesian Traditional Fruit Melinjo Rich in Phytoestrogens. Niigata, Japan. The 4th International Niigata Symposium on Diet and Health Integrative Function of Diet in Anti-aging and Cancer Prevention.- Santoso, M., et al..(2008). Inhibition of Fish Lipid Oxidation by the Extract of Indonesia Edible Plant Seed `Melinjo`. Kyoto, Japan.  Japanese Society for Food Science and Technology date=2015-10-11 .  - Hisada, H., et al.. (2005). Antibacterial and Antioxidative Constituents of Melinjo Seeds and Their Application to Foods. Japan.  Science Links Japan date=2012-02-17 . - Kato, E., Tokunaga, Y., Sakan, F. (2009). Stilbenoids Isolated from the Seeds of Melinjo (Gnetum gnemon L.) and Their Biological Activity. Japan.  J. Agric Food Chem, 57 (6), 2544-2549.
หมวดหมู่:สกุลมะเมื่อย
เมื่อยดูก

เมื่อยดูก หรือ เมื่อยแดง (Gnetum macrostachyum) ชื่ออื่น ๆ ได้แก่ เมื่อย ม่วย (นครราชสีมา ตราด) เมื่อยเลือด (หนองคาย) ม่วยแดง (อุบลราชธานี) กำแพงเพชรเจ็ดชั้น (กระบี่)เป็นพืชเมล็ดเปลือยในสกุลมะเมื่อย ลักษณะเป็น ไม้พุ่มรอเลื้อย เถาเป็นไม้เนื้อแข็ง คล้ายมะม่วย แต่ที่สตรอบิลัสจะมีขนสีน้ำตาลปกคลุมชัดเจน เปลือกเถาสีน้ำตาลอ่อน เมล็ดสุกแก่เป็นสีแดงคล้ำ ติดเมล็ดช่วงเดือนกุมภาพันธ์ - มีนาคม 
เมื่อยดูกมีฤทธิ์เป็นยาสมุนไพร ใช้ เถา แก้เมื่อย ทำให้เส้นเอ็นหย่อน ทำให้จิตใจชุ่มชื่น ทางภาคตะวันออกเฉียงเหนือ ใช้ ลำต้น ดองเหล้าดื่ม แก้ปวดเมื่อย ผสมแก่นกัดลิ้น ลำต้นขมิ้นเครือ และลำต้นพรมคตต้มน้ำดื่ม แก้อัมพฤกษ์ อัมพาต ทางภาคใต้ใช้ ลำต้น ผสมลำต้นตีนเป็ดน้ำ หรือรากหมากหมก ลำต้นเถาเอ็นอ่อน และแก่นกันเกรา ต้มน้ำดื่ม บำรุงเส้นเอ็น ผสมสมุนไพรอื่น ต้มน้ำดื่ม บำรุงโลหิตสตรี

**อ้างอิง**
 ภูวดล บุตรรัตน์ และ อาคม วังเมือง.  ผลของอุณหภูมิและสารควบคุมการเจริญเติบโตบางชนิดที่มีต่อการเจริญของเอ็มบริโอและการงอกของเมล็ดพืชสกุลนีตั้ม.fix-attempted=yes  การประชุมวิชาการนเรศวรวิจัยครั้งที่ 3. 28 – 29 กรกฎาคม 2550. มหาวิทยาลัยนเรศวร
หมวดหมู่:สกุลมะเมื่อย
หมวดหมู่:สมุนไพร
มะม่วย

มะม่วย (Gnetum latifolium) เป็นพืชเมล็ดเปลือยในสกุลมะเมื่อย ลักษณะเป็นไม้เถาเนื้อแข็ง สตรอบิลัสเกิดตามลำต้น ใบออกที่ยอด เมล็ดสุกแก่สีส้ม ติดเมล็ดช่วงเดือนมกราคม – กุมภาพันธ์ เมล็ดมักถูกหนอนแมลงเจาะทำลายเสียหายจนไม่สามารถงอกได้

**อ้างอิง**
 ภูวดล บุตรรัตน์ และ อาคม วังเมือง.  ผลของอุณหภูมิและสารควบคุมการเจริญเติบโตบางชนิดที่มีต่อการเจริญของเอ็มบริโอและการงอกของเมล็ดพืชสกุลนีตั้ม.fix-attempted=yes  การประชุมวิชาการนเรศวรวิจัยครั้งที่ 3. 28 – 29 กรกฎาคม 2550. มหาวิทยาลัยนเรศวร
หมวดหมู่:สกุลมะเมื่อย
เคที เบตส์

แคทลีน ดอยล์ เบตส์ (Kathleen Doyle Bates; เกิด 28 มิถุนายน ค.ศ. 1948) เป็นนักแสดงและผู้กำกับภาพยนตร์ชาวอเมริกัน เธอมีบทบาทเล็กในทั้งในภาพยนตร์และโทรทัศน์ ก่อนที่จะมีชื่อเสียงจากผลงานการแสดงภาพยนตร์เรื่อง อ่านแล้วคลั่ง (1990) ที่เธอได้รับรางวัลทั้งรางวัลออสการ์และรางวัลลูกโลกทองคำในสาขานักแสดงนำหญิงยอดเยี่ยม หลังจากนั้นแสดงนำใน Fried Green Tomatoes (1991) และ รอยรักรอยร้าว (1995) ก่อนที่จะมารับบทมาร์กาเรต บราวน์ ในภาพยนตร์เรื่อง ไททานิค ซึ่งเป็นตัวละครทีมีชีวิตจริงจากประสบอุบัติเหตุเรืออาร์เอ็มเอส ไททานิก ในปี 1912 หลังจากนั้นเธอจึงเริ่มบทบาทเป็นผู้กำกับโดยเฉพาะทางโทรทัศน์เป็นส่วนใหญ่
เธอยังได้รับรางวัลแซกอวอร์ดส จากการแสดงในภาพยนตร์เรื่อง Primary Colors (1998) ซึ่งเธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยม เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากเรื่อง About Schmidt (2002) ส่วนผลงานด้านโทรทัศน์ เธอเคยได้รับการเสนอชื่อเข้าชิงรางวัลเอมมีมาแล้ว 7 ครั้ง

**ชีวิตช่วงแรก**
เบตส์เกิดในเมมฟิส รัฐเทนเนสซี เป็นบุตรคนสุดท้องในจำนวนสามคนของแลงดอน ดอยล์ เบตส์ เป็นวิศวกรรมเครื่องกล และเบอร์ตี แคทลีน (สกุลเดิม ทัลเบิร์ต)date=August 2021 เป็นแม่บ้าน ปู่ของเธอ ฟินิส แอล. เบตส์ เป็นทนายความและนักเขียน ในขณะที่ทวดของเธอเป็นชาวไอริชที่อพยพไปยังนิวออร์ลีนส์ รัฐลุยเซียนา โดยทำงานเป็นแพทย์ของประธานาธิบดี แอนดรูว์ แจ็กสัน เธอสำเร็จการศึกษาจากโรงเรียนไวต์สเตชันไฮสกูล (1965) และมหาวิทยาลัยเซาเทิร์นเมโธดิสต์ (1969) ซึ่งเธอศึกษาด้านการละครและยังเป็นสมาชิกของสมาคมนักศึกษาหญิง แอลฟาเดลตาพาย (Alpha Delta Pi) เธอย้ายไปนครนิวยอร์กในปี 1970 เพื่อประกอบอาชีพการแสดง นอกจากนี้ เบตส์ยังเป็นศิษย์เก่าของวิลเลียมเอสเปอร์สตูดิโอ ซึ่งเป็นโรงเรียนสอนศิลปะการแสดงในแมนแฮตตัน นครนิวยอร์ก

**อ้างอิง**

**แหล่งข้อมูลอื่น**
870
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:นักแสดงนำหญิงยอดเยี่ยม รางวัลออสการ์
เมื่อย (แก้ความกำกวม)

เมื่อย อาจหมายถึง- อาการปวดเมื่อย - ซึ่งเป็นอาการความผิดปกติอย่างหนึ่งของร่างกาย- เมื่อย (พืช) - พืชชนิดหนึ่งในสกุลมะเมื่อย- ชื่อเล่นของ ธวัชพนธ์ วงศ์บุญศิริ นักร้องนำวงดนตรีสครับบ
ถนนหนังสือสายคาบูล

ถนนหนังสือสายคาบูล เป็นหนังสือสารคดีเกี่ยวกับชีวิตของคนขายหนังสือผู้หนึ่งและครอบครัวในกรุงคาบูล ประเทศอัฟกานิสถาน หนังสือเขียนโดยนักข่าวชาวนอร์เวย์ชื่อ ออสเน ซอแยร์สตัด (Åsne Seierstad) โดยผู้เขียนได้เขียนถึงสภาพชีวิตโดยทั่ว ๆ ไปของคนในครอบครัวนี้จากการที่ได้เข้าไปอาศัยอยู่ร่วมชายคาเดียวกันในช่วงระยะเวลาหนึ่ง

**ภูมิหลัง**
ออสเน ซอแยร์สตัด เดินทางเข้าสู่อัฟกานิสถานสองสัปดาห์หลังเหตุการณ์วินาศกรรม 11 กันยายนและติดตามพันธมิตรฝ่ายเหนือไปยังคาบูลซึ่งเธอใช้เวลาอยู่ที่นั่นสามเดือน โดยปลอมตัวด้วยการสวมบุรเกาะอ์ เธออาศัยอยู่กับคนขายหนังสือและครอบครัวของเขาในกรุงคาบูล ซึ่งทำให้เธอมีโอกาสพิเศษที่จะบรรยายชีวิตตามที่ชาวอัฟกันธรรมดาเห็น

**แก่นเรื่อง**
นอกจากการบอกเล่าเรื่องราวทางประวัติศาสตร์ของเหตุการณ์ในอัฟกานิสถานเมื่อมีการก่อตั้งระบอบประชาธิปไตยแล้ว ซอแยร์สตัดยังเน้นที่เงื่อนไขของสตรีชาวอัฟกันที่ยังคงใช้ชีวิตส่วนใหญ่ภายใต้การปกครองของผู้ชาย–ประเพณีของอัฟกานิสถานอนุญาตให้สามีมีภรรยาหลายคน และมีการแต่งงานแบบคลุมถุงชน เธอยังกล่าวถึงความขัดแย้งระหว่างความเป็นตะวันตกกับอิสลามดั้งเดิม และให้เรื่องราวที่เข้าถึงประวัติศาสตร์ยุคใกล้ที่ซับซ้อนของอัฟกานิสถานภายใต้การปกครองของสหภาพโซเวียต ตอลิบาน และระบอบประชาธิปไตยที่สนับสนุนโดยพันธมิตร

**ความขัดแย้ง**
หลังจากที่ได้รับเสียงวิจารณ์วิจารณ์จากทั่วโลก คำพรรณาในหนังสือหลายส่วนถูกโต้แย้งโดยซูรอแย รออิส ซึ่งเป็นภรรยาคนที่สองของครอบครัวคนขายหนังสือในเรื่อง และได้ฟ้องผู้เขียนในนอร์เวย์ในข้อหาหมิ่นประมาท
เมื่อวันที่ 24 กรกฎาคม พ.ศ. 2553 ซอแยร์สตัดถูกตัดสินว่ามีความผิดฐานหมิ่นประมาทและ “ปฏิบัติงานข่าวโดยประมาทและได้รับคำสั่งให้ชดใช้ค่าเสียหายแก่ซูรอแย รออิส ภริยาของชาห์ มุฮัมมัด รออิส”
ซอแยร์สตัดชนะการอุทธรณ์ซึ่งกลับผลการพิจารณาคดีครั้งก่อน และเธอได้ชี้แจงให้บรรณาธิการและผู้จัดพิมพ์ของสำนักพิมพ์คัปเปลัน ดัมม์ (Cappelen Damm) ถึงประเด็นการบุกรุกความเป็นส่วนตัวของครอบครัวรออิส และสรุปว่าข้อเท็จจริงของหนังสือเล่มนี้ถูกต้อง

**ผลกระทบต่อตระกูลรออิส**
ระหว่างการเดินทางไปสแกนดิเนเวียในเดือนพฤศจิกายน พ.ศ. 2548 รออิสประกาศว่าเขากำลังขอลี้ภัยในนอร์เวย์หรือสวีเดนในฐานะผู้ลี้ภัยทางการเมือง เขารู้สึกว่าสิ่งต่าง ๆ ที่เปิดเผยเกี่ยวกับตัวเขาในหนังสือของซอแยร์สตัด ได้ทำให้ชีวิตของเขาและครอบครัวของเขาในอัฟกานิสถานไม่ปลอดภัย ซึ่งที่นั่นมีการตีพิมพ์หนังสือฉบับปลอมในภาษาเปอร์เซีย
รออิสได้ตีพิมพ์เรื่องราวในเวอร์ชันของเขาเองในชื่อ "กาลครั้งหนึ่งนานมาแล้วมีคนขายหนังสือในคาบูล" ซึ่งได้รับการแปลเป็นภาษาอังกฤษและภาษาอื่น ๆ อีกหลายภาษา

**ดูเพิ่ม**
 ประวัติศาสตร์อัฟกานิสถาน- สงครามในอัฟกานิสถาน (พ.ศ. 2544–พ.ศ. 2564)

**อ้างอิง**
หมวดหมู่:คาบูล
หมวดหมู่:สารคดี
หมวดหมู่:หนังสือนอร์เวย์
หมวดหมู่:หนังสือเกี่ยวกับอัฟกานิสถาน
ภาษาฮีบรูสะมาริตัน

ภาษาฮีบรูสะมาริตัน (Samaritan Hebrew language;  ࠏࠨࠁࠬࠓࠪࠉࠕ ʿÎbrit) เป็นรูปอ่านที่ชาวสะมาริตันใช้ในการอ่านภาษาฮีบรูโบราณในโทราห์สะมาริตัน ซึ่งตรงข้ามกับการอ่านคัมภีร์ในภาษาฮีบรูไทบีเรียนของบรรดาชาวยิว
สำหรับชาวสะมาริตัน ภาษาฮีบรูโบราณไม่มีผู้ใช้งานในชีวิตประจำวันและสืบทอดเป็นภาษาอราเมอิกสะมาริตัน ซึ่งไม่มีผู้พูดในช่วงคริสต์ศตวรรษที่ 10 ถึง 12 แล้วแทนที่ด้วยภาษาอาหรับ (หรือเฉพาะเจาะจงคือภาษาอาหรับปาเลสไตน์สะมาริตัน)
สัทวิทยาของภาษาฮีบรูสะมาริตันมีความคล้ายคลึงกับสัทวิทยาในภาษาอาหรับสะมาริตันอย่างมาก และชาวสะมาริตันใช้ภาษานี้ในบทสวดp=29 ปัจจุบัน ภาษาพูดของชาวสะมาริตันแบ่งออกเป็นระหว่างภาษาฮีบรูสมัยใหม่และภาษอาหรับปาเลสไตน์ ขึ้นอยู่กับว่าพวกเขาอาศัยอยู่ที่โฮโลน (อิสราเอล) หรือเชเคม (เช่น นับลุสในพื้นที่ A ของปาเลสไตน์)

**ประวัติและการค้นพบ**

**การเขียน**
รายละเอียดโทราห์สะมาริตันนาบุลในภาษาฮีบรูสะมาริตัน
ภาษาฮีบรูสะมาริตันเขียนด้วยอักษรสะมาริตัน ซึ่งเป็นอักษรที่สืบทอดโดยตรงจากชุดตัวอักษรปาเลโอ-ฮีบรู ซึ่งถือเป็นอักษรแบบหนึ่งของอักษรไซนายดั้งเดิมตอนต้น
อักษรซามาริทัยมีความใกล้ชิดกับอักษรที่ปรากฏบนเหรีญและจารึกภาษาฮีบรูโบราณหลายแห่ง ในทางตรงกันข้าม วิธภาษาของภาษาฮีบรูอื่น ๆ ทั้งหมดที่เขียนโดยชาวยิวใช้อักษรฮีบรูแบบเหลี่ยม ซึ่งเป็นอักษรที่สืบมาจากชุดตัวอักษรแอราเมอิกที่ชาวยิวเริ่มใช้งานในช่วงการคุมขังที่บาบิโลนหลังการเนรเทศจากอาณาจักรยูดาห์เมื่อศตวรรษที่ 6 ก่อน ค.ศ. ในช่วงศตวรรษที่ 3 ก่อน ค.ศ. ชาวยิวเริ่มใช้อักษรแบบ "เหลี่ยม" นี้ไว้เขียนภาษาแอราเมอิกจักรวรรดิ อักษรประจำตำแหน่งของจักรวรรดิอะคีเมนิด ในขณะที่ชาวสะมาริตันยังคงใช้อักษรปาเลโอ-ฮีบรู ซึ่งพัฒนาไปเป็นอักษรสะมาริตัน

**การออกเสียง**
พยัญชนะ
สระ

**ไวยากรณ์**

**นาม**
เมื่อเติมปัจจัย ê และ ô ในพยางค์สุดท้ายอาจจะกลายเป็น î และ û เช่น bôr (Judean bohr) "pit" > búrôt "pits"

**คำนำหน้านาม**
คนำหน้านามชี้เฉพาะเป็น  a- หรือ e- 

**จำนวน**
ปัจจัยพหูพจน์เป็น –êm ปัจจัยทวิพจน์บางครั้งเป็น –ayem แต่โดยทั่วไปจะเหมือนพหูพจน์

**บุพบท**
"ในหรือใช้ออกเสียงเป็น:- b- ก่อนสระ: b-érbi = "with a sword"; b-íštu "กับภรรยาของเขา". - ba- ก่อน bilabial consonant: bá-bêt (Judean Hebrew: ba-ba′yith) "ในบ้าน” - ev- ก่อนพยัญชนะอื่น: ev-lila "ในกลางคืน", ev-dévar "กับสิ่งของ". - ba-/be- ก่อนคำนำหน้านามชี้เฉพาะ: barrášet (Judean Hebrew: Bere’•shith′) "ในตอนเริ่มต้น"; béyyôm "ในวัน". 
"คล้าย", ออกเสียงเป็น:- ka เมื่อไม่มีคำนำหน้า: ka-demútu "in his likeness" - ke เมื่อมีคำนำหน้า: ké-yyôm "like the day". 
"ถึง" ออกเสียงเป็น:- l- ก่อนสระ: l-ávi "to my father", l-évad "to the slave" - el-, al- ก่อนพยัญชนะ: al-béni "to the children (of)" - le- ก่อน l: le-léket "to go" - l- ก่อนคำนำหน้านาม: lammúad "at the appointed time"; la-şé'on "to the flock" 
"และ" ออกเสียงเป็น:- w- ก่อนพยัญชนะ: wal-Šárra "and to Sarah" - u- ก่อนสระ: u-yeššeg "and he caught up"

**อ้างอิง**

**บรรณานุกรม**
J. Rosenberg, Lehrbuch der samaritanischen Sprache und Literatur, A. Hartleben's Verlag: Wien, Pest, Leipzig.
*cite book|last=Ben-Ḥayyim|first=Ze'ev|author-link=Ze'ev Ben-Haim|title = A Grammar of Samaritan Hebrew|year = 2000|publisher = The Hebrew University Magnes Press|location= Jerusalem|isbn=1-57506-047-7
*url=https://books.google.com/books?id=1dNk_b1uDzUC

**แหล่งข้อมูลอื่น**
 short=x- short=x
ฮีบรูสะมาริตัน
ฮีบรูสะมาริตัน
ช่วยรับที

"ช่วยรับที" เป็นเพลงจากอัลบั้มและซิงเกิลแรกของ ธงไชย แมคอินไตย์ ในอัลบั้ม ซิมพลีย์ เบิร์ด ประพันธ์เนื้อร้องโดย เพียงออ (นิติพงษ์ ห่อนาค) แต่งทำนองและเรียบเรียงโดย สุวัชชัย สุทธิรัตน์ ออกจำหน่ายในวันที่ 4 พฤศจิกายน พ.ศ. 2550 และมิวสิกวิดีโอเพลงนี้มี จรินทร์พร จุนเกียรติ กับ อัครณัฐ อริยฤทธิ์วิกุล ร่วมแสดงและมี อภินันท์ ธีระนันทกุล กับนิรมล กิจภิญโญชัย พากย์เสียงในมิวสิกวิดีโออีกด้วย

**การตอบรับ**
เพลง ช่วยรับที ได้อันดับสูงสุด 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2550 และได้อันดับสูงสุด 1 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ชาร์ตท็อป 20 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงของธงไชย แมคอินไตย์
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยนิติพงษ์ ห่อนาค
หมวดหมู่:เพลงบันทึกเสียงที่ผลิตโดยกฤช กฤษณาวารินทร์
รัฐบริวาร

รัฐบริวาร (Client state หรือ Satellite state) เป็นคำศัพท์ทางการเมือง หมายถึง ประเทศที่มีเอกราชอย่างเป็นทางการ แต่อยู่ภายใต้อิทธิพลอย่างมาก หรือถูกควบคุมโดยอีกประเทศหนึ่ง โดยเป็นคำที่ประดิษฐ์ขึ้นมาเพื่อโดยเปรียบเทียบกับดาวบริวาร ซึ่งโคจรรอบดาวดวงอื่น และคำว่า รัฐบริวาร มักจะใช้หมายความถึง รัฐในยุโรปกลางและยุโรปตะวันออกที่อยู่ภายใต้อิทธิพลของสหภาพโซเวียต ระหว่างสงครามเย็น  
รัฐบริวารอาจหมายถึงประเทศที่ถูกครอบงำทางการเมืองและทางเศรษฐกิจโดยอีกประเทศหนึ่ง ในเวลาสงคราม รัฐบริวารบางครั้งทำหน้าที่เป็นรัฐกันชนระหว่างประเทศฝ่ายศัตรูกับประเทศที่มีอิทธิพลอยู่เหนือรัฐบริวารนั้น คำว่า "รัฐบริวาร" เป็นหนึ่งในคำที่ใช้อธิบายถึงสภาพที่รัฐหนึ่งตกอยู่ใต้อำนาจของอีกรัฐหนึ่งซึ่งคล้ายกับ รัฐหุ่นเชิด โดยทั่วไปแล้ว คำว่า "รัฐบริวาร" แสดงให้เห็นถึงความสวามิภักดิ์ทางความคิดให้กับอำนาจความเป็นประมุขอย่างลึกซึ้ง

**อ้างอิง**

**ดูเพิ่ม**
 รัฐกันชน- อาณานิคม- รัฐหุ่นเชิด

หมวดหมู่:การปกครอง
หมวดหมู่:รัฐแบ่งตามสถานภาพอำนาจ
หมวดหมู่:เอกราช
หมวดหมู่:พันธมิตรทางการทหาร

ดูบทความหลักของหมวดหมู่ที่ พันธมิตรทางการทหาร
หมวดหมู่:ความมั่นคงระหว่างประเทศ
หมวดหมู่:การทูตทหาร
หมวดหมู่:สนธิสัญญาสงคราม
แม่แบบ:Football kit box/doc

This template displays a football kit in a bordered box with a caption, like an image. It can be used to represent strips in articles outside the infobox.

**Usage**
Syntax is the same as with football kit, with an additional  attribute which can be set to ,  or . The default is  if unspecified.

**See also**
หมวดหมู่:แม่แบบชุดฟุตบอล
da:Skabelon:Fodbold spilledragt boks
hu:Sablon:Football kit box
en:Template:Football kit box
fa:الگو:جعبه پیراهن تیم فوتبال
fr:Modèle:Maillot football onglet
hr:Predložak:Nogometni dres1
ja:Template:Football kit box
mk:Шаблон:Фудбалски дрес во рамка
mt:Mudell:Football kit box
ne:ढाँचा:Football kit box
uk:Шаблон:Football kit box
แมนอินเดอะมิรเรอร์

"แมนอินเดอะมิรเรอร์" (Man in the Mirror) เป็นเพลงของไมเคิล แจ็กสัน ที่ขึ้นสูงสุดในสหรัฐอเมริกาที่อันดับ 1 เมื่อออกเป็นซิงเกิลในช่วงฤดูใบไม้ผลิในปี 1988 เป็นผลงานจากอัลบั้มเดี่ยวชุดที่ 7 แบด เพลงนี้ถือเป็นหนึ่งในเพลงที่ได้รับเสียงวิจารณ์ที่ดีที่สุดและยังได้รับการเสนอชื่อเข้าชิงรางวัลแกรมมี่สาขาแผ่นเสียงแห่งปี เพลงติดอันดับ 1 บนบิลบอร์ดฮอต 100 เป็นเวลา 2 สัปดาห์ ส่วนในสหราชอาณาจักรสูงสุดที่อันดับ 21 และถือเป็นซิงเกิลเดียวในอัลบั้ม แบด ที่ไม่ติดท็อป 20 อย่างไรก็ตามเมื่อวันที่ 5 กรกฎาคม ค.ศ. 2009 หลังจากไมเคิล แจ็กสันเสียชีวิตแล้ว เพลงนี้ก็กลับเข้าชาร์ตใหม่สูงสุดที่อันดับ 2

**รายชื่อเพลง**
12" และซีดี
# "แมนอินเดอะมิรเรอร์" (เวอร์ชันซิงเกิล) – 5:04
# "แมนอินเดอะมิรเรอร์" (เวอร์ชันอัลบั้ม) – 5:19
# "แมนอินเดอะมิรเรอร์" (เสียงเพลง) – 5:19
*7"
# "แมนอินเดอะมิรเรอร์" (เวอร์ชันซิงเกิล) - 5:04
*7" / 12" picture disc
# แมนอินเดอะมิรเรอร์ – 4:55
# แมนอินเดอะมิรเรอร์ (เสียงเพลง) – 4:55

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**อ้างอิง**

**แหล่งข้อมูลอื่น**
 มิวสิกวิดีโอทางการ
หมวดหมู่:ซิงเกิลในปี พ.ศ. 2531
หมวดหมู่:เพลงของไมเคิล แจ็กสัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงบันทึกเสียงที่ผลิตโดยไมเคิล แจ็กสัน
วันเดย์อินยัวร์ไลฟ์ (เพลงไมเคิล แจ็กสัน)

"วันเดย์อินยัวร์ไลฟ์" (One Day in Your Life) เป็นเพลงของไมเคิล แจ็กสัน จากผลงานอัลบั้มในปี 1975 ชุด ฟอร์เอเวอร์ ไมเคิล ที่ต่อมาในปี 1981 ได้ออกขายเป็นซิงเกิลเนื่องจากกระแสนิยมอย่างมากในอัลบั้ม ออฟเดอะวอลล์ และถึงแม้จะออกกับคนละค่ายเพลงกัน เพลงนี้ยังเป็นเพลงฮิตในสหรัฐอเมริกาที่อันดับ 55 แต่ในสหราชอาณาจักรเพลงนี้ก็ฮิตกว่า ถือเป็นซิงเกิลแรกของแจ็กสันในสหราชอาณาจักรที่ขึ้นอันดับ 1 ในฐานะศิลปินเดี่ยว เป็นเพลงอันดับ 1 นาน 2 สัปดาห์ในเดือนมิถุนายน ค.ศ. 1981  โค่นเพลงของสโมกีย์ โรบินสัน เพลง "Being with You" ลงจากอันดับ 1 เพลงนี้อยู่กับสังกัดโมทาวน์
"วันเดย์อินยัวร์ไลฟ์" ถือเป็นซิงเกิลที่ขายดีที่สุดอันดับ 6 ในปี 1981 ในสหราชอาณาจักร

**ชาร์ต**

**จอห์นนี เมธิส**

**ไมเคิล แจ็กสัน**

**ชาร์ตประจำสัปดาห์**

**ชาร์ตสิ้นปี**

**การรับรอง**
ไมเคิล แจ็กสัน

**อ้างอิง**
หมวดหมู่:ซิงเกิลในปี พ.ศ. 2518
หมวดหมู่:เพลงของไมเคิล แจ็กสัน
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลในปี พ.ศ. 2524
ระบบรองรับ

ไฟล์:Ford model t suspension.triddle.jpg|thumb|250px|right|ช่วงล่าง ด้านหน้าของรถ ฟอร์ด โมเดลที.
ระบบรองรับ หรือ ช่วงล่าง เป็นระบบรองรับน้ำหนักและการควบคุมของรถยนต์ มีหน้าที่รองรับตัวถังรถ เพิ่มความสมดุลให้แก่ตัวรถยนต์ ระบบรองรับจะรับแรงกระแทกและลดแรงสะเทือนให้น้อยลง ทำให้ควบคุมรถได้ดีขึ้น การรองรับน้ำหนักในศัพท์ทางรถยนต์ หมายถึงการใช้สปริงคั่นกลางระหว่างโครงรถ เครื่องยนต์ ชุดส่งกำลัง ล้อ ซึ่งเป็นส่วนที่รับภาระจากการสัมผัสโดยตรงกับพื้นถนน น้ำหนักของอุปกรณ์ดังกล่าวตลอดจนน้ำหนักบรรทุกที่อยู่ด้านบนของสปริงเรียกว่า น้ำหนักเหนือสปริง ส่วนน้ำหนักใต้สปริง ซึ่งได้แก่ ล้อ และ ยาง ชุดเพลาท้ายในรถที่ใช้แบบคานแข็ง และ เบรก จะเป็นน้ำหนักที่สปริงไม่ได้รองรับ เรียกว่า น้ำหนักใต้สปริงของรถยนต์ 

**อ้างอิง**

**แหล่งข้อมูลอื่น**
 http://auto.howstuffworks.com/car-suspension.htm
หมวดหมู่:วิศวกรรมเครื่องกล
หมวดหมู่:เทคโนโลยีระบบรองรับยานยนต์
อานา อิวานอวิช

อานา อิวานอวิช (Ана Ивановић, Ana Ivanović) เกิดเมื่อวันที่ 6 พฤศจิกายน ค.ศ. 1987 เป็นนักเทนนิสหญิงชาวเซอร์เบีย โดยในวันที่ 7 มิถุนายน ค.ศ. 2008 เธอสามารถชนะรายการแกรนด์สแลมเฟรนช์โอเพน โดยเอาชนะดินารา ซาฟินา ชาวรัสเซีย ด้วยคะแนน 6-4, 6-3 ส่งผลให้เธอสามารถขึ้นเป็นอันดับ 1 ของโลกจาก WTA Tour ในวันที่ 9 มิถุนายน ค.ศ. 2008

**แกรนด์สแลม**

**ประเภทหญิงเดี่ยว: 3 (1-2)**

**อ้างอิง**
  เว็บไซต์อย่างเป็นทางการ-  สถิติ จาก WTA Tour date=2009-08-31 -  สถิติ จาก ITF Women's Circuit date=2008-06-19 
หมวดหมู่:นักเทนนิสชาวเซอร์เบีย
หมวดหมู่:นักเทนนิสในโอลิมปิกฤดูร้อน 2012
ดินารา ซาฟินา

ดินารา ซาฟินา (Динара Мубиновна Сафина) เกิดเมื่อวันที่ 27 เมษายน พ.ศ. 2529 เป็นอดีตนักเทนนิสอาชีพหญิงชาวรัสเซีย เธอขึ้นครองอันดับที่ 1 ของโลกเมื่อวันที่ 20 เมษายน พ.ศ. 2552 ก่อนจะเลิกเล่นอาชีพเนื่องจากอาการบาดเจ็บที่หลังในปี พ.ศ. 2557
ซาฟินา เข้าชิงชนะเลิศในระดับแกรนด์สแลมประเภทเดี่ยว 3 ครั้งด้วยกัน และพ่ายแพ้ไปทั้งหมด แต่ในประเภทคู่นั้น เธอสามารถคว้าแชมป์แกรนด์สแลมยูเอสโอเพนโดยจับคู่กับ นาตาลี เดชี (Natalie Dechy) ได้ในปี พ.ศ. 2550 นอกจากนี้ ในกีฬาโอลิมปิกเกมส์ พ.ศ. 2551 ณ กรุงปักกิ่ง ประเทศสาธารณรัฐประชาชนจีน เธอก็สามารถคว้าเหรียญเงินในการแข่งขันเทนนิสประเภทหญิงเดี่ยวได้
ซาฟินา เป็นน้องสาวของนักเทนนิสชายอดีตมือ 1 ของโลก มารัต ซาฟิน โดยเธอและพี่ชาย ถือเป็นคู่พี่ชายน้องสาวคู่แรกในประวัติศาสตร์เทนนิสอาชีพที่ได้ครองอันดับ 1 ของโลก

**สถิติการแข่งขันอาชีพ**

**แกรนด์สแลม หญิงเดี่ยว รอบชิงชนะเลิศ (3)**

**(0 ชนะเลิศ - 3 รองชนะเลิศ)**

**แกรนด์สแลม หญิงคู่ รอบชิงชนะเลิศ (2)**

**(1 ชนะเลิศ - 1 รองชนะเลิศ)**

**รวมรอบชิงชนะเลิศ (31)**

**ประเภทเดี่ยว (23)**

**= ชนะเลิศ (12) =**
แบ่งตามพื้นสนาม
คอนกรีต (5)
หญ้า (0)
ดิน (6)
พรม (1)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2009-07-05 -  สถิตจาก WTA Tour date=2009-07-22 -  สถิติจาก ITF Women's Circuit date=2009-06-11 
หมวดหมู่:นักเทนนิสชาวรัสเซีย
หมวดหมู่:นักกีฬาจากมอสโก
หมวดหมู่:นักเทนนิสในโอลิมปิกฤดูร้อน 2008
คีย์บอร์ดไฟฟ้า

คีย์บอร์ดไฟฟ้า
คีย์บอร์ดไฟฟ้า (electronic keyboard) หรือ คีย์บอร์ด (keyboard) เป็นเครื่องดนตรีประเภทลิ่มนิ้ว (keyboard instrument) มีแป้นกดเสียงโน้ตที่มีรูปร่างคล้ายกับแป้นกดเสียงโน้ตของเปียโน และเป็นเครื่องดนตรีที่ต้องอาศัยพลังงานไฟฟ้าสำหรับระบบการทำงานเสมอ คีย์บอร์ดไฟฟ้าจะสร้างเสียงขึ้นมาทันทีเมื่อแป้นกดเสียงโน้ตของมันถูกกด โดยจะมีการผลิตเสียงผ่านระบบคอมพิวเตอร์ภายในตัวเครื่อง  โดยทั่วไปแล้ว คีย์บอร์ดไฟฟ้าจะมีปุ่มตัวเลขเล็กๆ หรือ จานหมุนเล็กๆ สำหรับใช้เปลี่ยนแปลงรูปแบบเสียง เพื่อการร่วมบรรเลงให้กับแนวเพลงที่แตกต่างกันออกไป
รูปแบบเสียงภายในคีย์บอร์ดไฟฟ้านั้น จะมีให้ผู้ใช้ได้เลือก โดยมักจะมีตั้งแต่เสียง เปียโน, ฮาร์ปซิคอร์ด, แคลฟวิคอร์ด, ออร์แกน, กีตาร์, กีตาร์เบส, ทรัมเป็ต, ทรอมโบน, แซกโซโฟน, หีบเพลงชัก รวมไปถึงเสียงกลุ่มเครื่องสายภายในวงออร์เคสตรา, เสียงกลุ่มเครื่องเป่าภายในวงโยธวาทิต, เสียงสังเคราะห์ชนิดต่างๆจากเครื่องสังเคราะห์เสียง รวมไปถึงเสียงเครื่องเคาะประกอบจังหวะ เช่น คองกา, บองโก, ไทรแองเกิล, แทมบูรีน, ลูกซัด, และกลองชุด เป็นต้น
โดยทั่วไปแล้ว คีย์บอร์ดไฟฟ้ามักถูกใช้ร่วมบรรเลงกับดนตรีสากลหลากหลายแนว เช่น ป็อป, ร็อค, แจ๊ส, อาร์แอนด์บีร่วมสมัย, และดนตรีอีเลกโทรนิก เป็นต้น คีย์บอร์ดไฟฟ้ายังได้รับความนิยมมากในช่วงทศวรรษที่ 80 ในการบรรเลงดนตรีแนว นิวเวฟ, โปรเกรสซีฟร็อค, นิวเอจ, แจ๊สฟิวชัน, ยูโรแดนซ์, และซินธ์ป็อป นอกจากดนตรีสมัยใหม่แล้ว คีย์บอร์ดไฟฟ้ายังใช้ร่วมบรรเลงกับดนตรีพื้นบ้านบางแนวได้เช่นกัน เช่น ดนตรีลูกทุ่ง เป็นต้น
ด้วยขนาดที่กะทัดรัดและความสามารถในการจำลองเสียงเครื่องดนตรีสากลหลากหลายประเภท ทำให้คีย์บอร์ดไฟฟ้ายังคงได้รับความนิยมจากเหล่านักดนตรีมาจนถึงปัจจุบัน

**อ้างอิง**

**แหล่งข้อมูลอื่น**
 http://www.synthtopia.com/
หมวดหมู่:เครื่องดนตรีอิเล็กทรอนิกส์
หมวดหมู่:เครื่องลิ่มนิ้ว
เอ็มซีไฟฟ์

เอ็มซีไฟฟ์ (MC5) วงดนตรีโปรโตพังก์จากมิชิแกน ประเทศอเมริกา ก่อตั้งในปี 1964 ได้รับอิทธิพลจากฮาร์ดร็อก บลูส ร็อก การาจร็อก ไซเคเดลิกร็อก และ ร็อกแอนด์โรล, วงดนตรีแนวเพลงที่มาก่อนพังค์ร็อก ได้พัฒนาดนตรีโปรโตพังก์ตลอดทศวรรษ 1960 และ 1970

**แหล่งข้อมูลอื่น**
 http://www.johnsinclair.us- http://makemyday.free.fr/mc5.htm- http://makemyday.free.fr/lyrics.htm- http://www.mc5.org date=2010-09-15 - http://www.machinegunthompson.com- http://makemyday.free.fr/mc5timeline.htm- http://www.headheritage.co.uk/unsung/feature/mc5_2005/
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2505
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากรัฐมิชิแกน
หมวดหมู่:จังหวัดในประวัติศาสตร์ฝรั่งเศส

หมวดหมู่:หน่วยการบริหารของประเทศฝรั่งเศสในอดีต
หมวดหมู่:รัฐสิ้นสภาพในประเทศฝรั่งเศส
ลิ่มนิ้ว

ผังลิ่มนิ้วทั่วไป (แสดง 3 อ็อกเทฟ)
ลิ่มนิ้วที่อยู่บนแกรนด์เปียโน
เครื่องลิ่มนิ้ว หรือ คีย์บอร์ด คือชุดของก้านเสียงหรือคีย์ที่อยู่ติดกันซึ่งสามารถกดด้วยนิ้วได้ เป็นส่วนประกอบของเครื่องดนตรีหลายชนิด ปกติลิ่มนิ้วมักจะมีคีย์ในการเล่นชุดละ 12 ก้านเสียงสำหรับบันไดเสียงแบบตะวันตก มีทั้งอันสั้นและอันยาวประกอบกันและวนซ้ำกันไปเรื่อยในช่วงอ็อกเทฟ การกดคีย์บนลิ่มนิ้วจะทำให้เครื่องดนตรีนั้นส่งเสียงออกมา ไม่ว่าจะด้วยวิธีการเคาะสายสตริงหรือเดือยแหลม (สำหรับเปียโน เปียโนไฟฟ้า แคลฟวิคอร์ด) การดีดสายสตริง (ฮาร์ปซิคอร์ด) การทำให้อากาศไหลผ่านท่อ (ออร์แกน) หรือการตีระฆัง (แคริลลอน) ส่วนในเครื่องดนตรีไฟฟ้าและอิเล็กทรอนิกส์ การกดคีย์จะทำให้เกิดการเชื่อมต่อในแผงวงจร (แฮมมอนด์ออร์แกน เปียโนดิจิทัล ซินทีไซเซอร์) และเนื่องจากเครื่องดนตรีประเภทลิ่มนิ้วที่เป็นแบบสามัญที่สุดคือเปียโน ผังลิ่มนิ้วจึงอาจเรียกว่าเป็น คีย์บอร์ดเปียโน
ปรกติแล้วลิ่มนิ้วอันยาวจะเป็นสีขาว มี 7 อันในหนึ่งอ็อกเทฟ ไล่เรียงไปตามบันไดเสียง C เมเจอร์ (C D E F G A B) ส่วนลิ่มนิ้วอันสั้นเป็นสีดำ มี 5 อันในหนึ่งอ็อกเทฟ จะอยู่ระหว่างลิ่มนิ้วสีขาว เป็นครึ่งขั้นเสียงของ C เมเจอร์ (Csharp/Dflat Dsharp/Eflat Fsharp/Gflat Gsharp/Aflat Asharp/Bflat) ในเครื่องดนตรีบางชนิด เช่นไพป์ออร์แกนและฮาร์ปซิคอร์ด อาจใช้สีสลับกัน จากขาวเป็นดำและจากดำเป็นขาว แต่ก็มีผังลิ่มนิ้วที่เหมือนกัน 
หมวดหมู่:เครื่องดนตรีตะวันตก
หมวดหมู่:เครื่องลิ่มนิ้ว
ภูมิภาคบูร์กอญ

อาณาบริเวณของอาณาจักรดยุคแห่งบูร์กอญในปี ค.ศ. 1477
บูร์กอญ (Bourgogne; Burgundy; Burgund) เป็นอาณาบริเวณในประวัติศาสตร์ที่ตั้งอยูในประเทศฝรั่งเศสและประเทศสวิสเซอร์แลนด์ปัจจุบัน ภูมิภาคบูร์กอญเป็นบริเวณที่มีบทบาทสำคัญของยุโรปมาตั้งแต่ยุคกลาง 

**อ้างอิง**

**ดูเพิ่ม**
 อาณาจักรเคานต์แห่งบูร์กอญ- อาณาจักรดยุคแห่งบูร์กอญ- ดยุคแห่งบูร์กอญ- ราชอาณาจักรบูร์กอญ
บูร์กอญ
ภูมิภาคบูร์กอญ
บูร์กอญ
กัสกอญ

แผนที่กัสกอญแสดงอาณาบริเวณกว้าง ๆ โดยทั่วไป แผนที่อื่นอาจจะแสดงบริเวณที่แคบกว่า
กัสกอญ (Gascogne) หรือ กัสกุญญอ (กัสกอญ: Gasconha) คืออาณาบริเวณทางตะวันตกเฉียงใต้ของประเทศฝรั่งเศสปัจจุบันที่เป็นส่วนหนึ่งของ "จังหวัดกุยแยนและกัสกอญ" ก่อนการปฏิวัติฝรั่งเศส ความแตกต่างระหว่างกุยแยนและกัสกอญไม่ชัดแจ้งและบางครั้งก็เหลื่อมล้ำกันและบางครั้งกัสกอญก็เป็นส่วนหนึ่งของกุยแยน แต่โดยความหมายทั่วไปแล้ว กัสกอญตั้งอยู่ทางตะวันออกและทางใต้ของบอร์โด

**ประวัติศาสตร์**
ทิวทัศน์ทั่วไปของชนบทเชิงเขาของกัสกอญซึ่งมองเห็นเทือกเขาพีรินีอยู่ไกลๆ
ในช่วงที่ชาวโรมันโบราณปกครองกอล พื้นที่ซึ่งมีความเป็นไอบีเรียนมากกว่าเคลติกถูกแยกออกมาจากอากีตาเนียเพื่อสร้างเป็นมณฑลโนเวมโปปูลานา ชาวแฟรงก์ได้ยึดพื้นที่ดังกล่าวมาจากชาววิซิกอธหลังการทำสมรภูมิวูล์เยในปี ค.ศ. 502 ตั้งแต่ปี ค.ศ. 561 แคว้นถูกรุกรานโดนชาวบาสก์หรือชาวบัสกอเน ในปี ค.ศ. 602 กษัตริย์แฟรงก์ยอมรับบัสกอเนียหรือกัสกอญเป็นดัชชีภายใต้การปกครองของผู้นำของชาติ เจเนียลิส ในครึ่งหลังของคริสต์ศตวรรษที่ 7 ลูป์หรือลูปุส ดยุคกัสกอญขยายอำนาจเข้าสู่พื้นที่ที่อยู่ติดกัน และในครึ่งหลังของคริสต์ศตวรรษที่ 10 ผู้สืบทอดตำแหน่งหลายคนของลูป์ปกครองทั้งกัสกอญ, บอร์โด, บาซาเดส์ และอาเจอเนส์ (ปัจจุบันคืออาแฌ็ง)
ในปี ค.ศ. 1032 เกิดสงครามการสืบทอดตำแหน่ง และสุดท้ายในปี ค.ศ. 1052 กัสกอญก็ตกเป็นของกี-จูฟฟรัว (ตั้งแต่ปี ค.ศ. 1058 เป็นดยุคแห่งอากีแตนในชื่อกีโยมที่ 8) ในเวลาเดียวกันนั้นเคานต์และไวส์เคานต์ในดัชชีได้มีอำนาจที่ทรงประสิทธิภาพมากขึ้น (เช่น เคานต์แห่งอาร์มัญญัคและโลมาญ) และครองอำนาจเหนือกัสกอญเป็นเวลาหลายศตวรรษ ในคริสต์ศตวรรษที่ 12 ตำแหน่งดยุคและมรดกในอากีแตนตกเป็นของกษัตริย์แห่งอังกฤษ ตลอดหลายปีของการทำสงครามเป็นช่วงๆ ระหว่างอังกฤษกับฝรั่งเศส จนกระทั่งฝรั่งเศสพิชิตดินแดนคืนได้อย่างเด็ดขาดในตอนจบของสงครามร้อยปี กัสกอญยังคงเป็นศูนย์กลางพระราชอำนาจของกษัตริย์อังกฤษในฝรั่งเศสตะวันตกเฉียงใต้ กัสกอญถูกรวมรัฐบาลกับกุยแยนเป็นรัฐบาลกุยแยนและกัสกอญในช่วงการปกครองระบบเก่า

**อ้างอิง**
  Gascony HISTORICAL REGION, FRANCE: Britannica
หมวดหมู่:จังหวัดในประวัติศาสตร์ฝรั่งเศส
พรอว็องส์

เมืองมุสตีเย-แซ็งต์-มารีในพรอว็องส์
พรอว็องส์ (Provence) โดยทั่วไปแล้วหมายถึงบริเวณที่ประกอบไปด้วยจังหวัดวาร์, โวกลูซ และบุช-ดูว์-โรน รวมทั้งบางส่วนของอาลป์-เดอ-โอต-พรอว็องส์และอาลป์-มารีตีม ซึ่งเป็นบริเวณทางตะวันออกเฉียงใต้ของประเทศฝรั่งเศสบนฝั่งทะเลเมดิเตอร์เรเนียนติดกับประเทศอิตาลี เดิมพรอว็องส์เป็นจังหวัดโรมันนอกคาบสมุทรอิตาลี

**อ้างอิง**

หมวดหมู่:จังหวัดในประวัติศาสตร์ฝรั่งเศส
ออสโมซิส

ออสโมซิส (osmosis) เป็นกระบวนการแพร่โมเลกุลของเหลวหรือน้ำผ่านเยื่อเลือกผ่าน จากบริเวณที่มีความเข้มข้นของน้ำสูง (สารละลายความเข้มข้นต่ำ) ไปยังบริเวณที่มีความเข้มข้นของน้ำน้อย (สารละลายความเข้มข้นสูง) กระจายไปจนกว่าโมเลกุลของน้ำจะเท่ากัน เป็นกระบวนการทางกายภาพที่ตัวทำละลายจะเคลื่อนที่โดยอาศัยพลังงานความร้อน ผ่านเยื่อเลือกผ่าน (ซึ่งตัวทำละลายจะผ่านเยื่อเลือกผ่านได้ แต่สารละลายจะไม่สามารถผ่านเยื่อเลือกผ่านได้) ออสโมซิสก่อให้เกิดพลังงาน และสามารถสร้างแรงได้ ออสโมซิส
การเคลื่อนที่ของตัวทำละลายจะเคลื่อนที่จากสารละลายความเข้มข้นต่ำกว่า ไปยังสารละลายที่มีความเข้มข้นสูงกว่า เพื่อเป็นการลดความต่างของความเข้มข้นของสาร แรงดันออสโมซิส หมายถึง แรงดันที่ใช้สำหรับการคงดุลยภาพ โดยที่ไม่มีการเคลื่อนที่ของตัวทำละลายอีกต่อไป
ออสโมซิสเป็นกระบวนการสำคัญสำหรับระบบชีววิทยา โดยเยื่อหุ้มเซลล์ของสิ่งมีชีวิตส่วนใหญ่จะมีคุณสมบัติเป็นเยื่อเลือกผ่าน โดยทั่วไปแล้วเยื่อหุ้มเซลล์จะไม่ยอมให้สารละลายอินทรีย์ที่มีโมเลกุลขนาดใหญ่ (เช่น พอลิแซ็กคาไรด์) ผ่านเข้าออกได้ ขณะที่น้ำ อากาศ และสารละลายที่ไม่มีประจุไฟฟ้าสามารถผ่านเข้าออกได้ ความสามารถในการผ่านเข้าออกเยื่อหุ้มเซลล์ของสารอาจขึ้นอยู่กับคุณสมบัติในการละลาย ประจุไฟฟ้า หรือคุณสมบัติทางเคมี และขนาดของสารละลายนั้น กระบวนการออสโมซิสเป็นกระบวนการพื้นฐานในการนำน้ำผ่านเข้าออกเยื่อหุ้มเซลล์ แรงดันเทอร์เกอร์ของเซลล์จะถูกควบคุมโดยออสโมซิส ตัวอย่างออสโมซิส เช่น การออสโมซิสของน้ำเข้าไปในเซลล์พืชทำให้ผิวของพืชเต่ง การออสโมซิสของสีนำเข้าไปในผิวกระดาษ ทำให้ผิวกระดาษเปลี่ยนสีเป็นสีน้ำเงิน

**อ้างอิง**

**ดูเพิ่ม**
 การแพร่
หมวดหมู่:วิทยาศาสตร์
เดอะเลิฟยูเซฟ

"เดอะเลิฟยูเซฟ" (The Love You Save) เป็นซิงเกิลอันดับ 1 ในปี 1970 โดยศิลปินเดอะแจ็กสันไฟฟ์ กับสังกัดโมทาวน์ ขึ้นอันดับ 1 บนชาร์ตโซลนาน 6 สัปดาห์และอันดับ 1 บนบิลบอร์ดฮอต 100 นาน 2 สัปดาห์ตั้งแต่ 24 มิถุนายน ถึง 4 กรกฎาคม ค.ศ. 1970 แทนที่เพลง "The Long and Winding Road" ของวงเดอะบีทเทิลส์ และถูกแทนที่อันดับ 1 โดยเพลง "Mama Told Me (Not To Come)" โดยวงทรีด็อกไนต์ ถือเป็นซิงเกิลอันดับ 1 ของแจ็กสันไฟฟ์เพลงที่ 3 จาก 4 เพลงที่อันดับ 1 ติดต่อกัน (เพลงอื่นคือ "I Want You Back" "ABC" และ "I'll Be There")
เช่นเดียวกับเพลงดังเพลงอื่นของเดอะแจ็กสันไฟฟ์ "เดอะเลิฟยูเซฟ" เขียนและโปรดิวซ์โดยเดอะคอร์โปเรชัน ทีมแต่งเพลงโมทาวน์ของเบอร์รี กอร์ดี, เฟรดดี เพอร์เรน, อัลฟอนโซ มิเซลล์ และดี๊ก ริชาร์ดส บันทึกเสียงในลอสแอนเจลิส รัฐแคลิฟอร์เนีย 
"เดอะเลิฟยูเซฟ"  เป็นซิงเกิลที่ 2 จากอัลบั้ม ABC ของแจ็กสันไฟฟ์

**อ้างอิง**
หมวดหมู่:ซิงเกิลในปี พ.ศ. 2513
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเดอะแจ็กสันไฟฟ์
ยานพาหนะพลังไฮโดรเจน

ยานพาหนะพลังไฮโดรเจน
การเติมเชื้อเพลิงไฮโดรเจน
ยานพาหนะพลังไฮโดรเจน (Hydrogen vehicle) เป็นยานพาหนะที่ใช้พลังงานจากธาตุไฮโดรเจนเป็นเชื้อเพลิง คำนี้อาจหมายถึง ยานพาหนะส่วนตัว อย่างเช่น รถยนต์ หรือยานพาหนะประเภทอื่นที่ใช้ไฮโดรเจนเป็นเชื้อเพลิงในทำนองเดียวกัน อย่างเช่น เครื่องบิน แหล่งพลังงานของยานพาหนะดังกล่าวจะเปลี่ยนพลังงานเคมีของธาตุไฮโดรเจนเป็นพลังงานกลได้โดยผ่านกระบวนการเผาไหม้ หรือผ่านกระบวนการแปลงปฏิกิริยาไฟฟ้าเคมีของเซลล์กำเนิดไฟฟ้า 
ไฮโดรเจนเป็นหนึ่งในสองธาตุที่ประกอบกันขึ้นเป็นน้ำ ไฮโดรเจนไม่ใช่แหล่งพลังงานด้วยตัวของมันเอง แต่เป็นตัวนำพลังงาน เนื่องจากมันต้องการพลังงานจำนวนมากในการแตกตัวออกมาจากน้ำ ธาตุไฮโดรเจนเป็นแหล่งพลังงานในเซลล์กำเนิดไฟฟ้าและแบตเตอรี บริษัทจำนวนมากกำลังพัฒนาเทคโนโลยีที่จะสามารถใช้ประโยชน์จากพลังงานไฮโดรเจนอย่างมีประสิทธิภาพมากยิ่งขึ้น
หมวดหมู่:เทคโนโลยี
คาร์เมน: อะฮิปโฮเปรา

คาร์เมน: อะฮิปโฮเปรา (Carme: A Hip Hopera) คือ ภาพยนตร์ที่ออกฉายในโทรทัศน์ ในปี 2001 ผลิตโดยเอ็มทีวี และกำกับโดยโรเบิร์ท ทาวเซนต์ มีนักแสดงคือ บียอนเซ่ โนวส์, Mos Def, Rah Digga, Wyclef Jean, Mekhi Phifer, Da Brat, Joy Bryant, Jermaine Dupri และ Lil' Bow Wow โดยยึดลักษณะภาพยนตร์จากละครโอเปร่าของGeorges Bizetเรื่อง Carmen ภาพยนตร์เรื่องนี้ได้ถ่ายทำใน ฟิลาเดลเฟีย และ ลอสแอนเจลิส

**นักแสดง**
Carmen Brown: Beyoncé Knowles
*Derek Hill: Mekhi Phifer
*Caela: Reagan Gomez-Preston
*Lieutenant Miller: Mos Def
*Cellmate 1: Jada
*Cellmate 2: Jermaine Dupri
*Blaze: Casey Lee
*Jalil: Lil' Bow Wow
*Rasheeda: Rashia "Rah Digga" Battle
*Nikki: Joy Bryant
*Fortune Teller: Wyclef Jean

**แหล่งข้อมูลอื่น**
 title=Carmen: A Hip Hopera
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์รัก
หมวดหมู่:ภาพยนตร์ชีวิต
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ที่ถ่ายทำในลอสแอนเจลิส
หม่อมเจ้าพงษ์พิศมัย เกษมสันต์

หม่อมเจ้าพงษ์พิศมัย เกษมสันต์ (13 มีนาคม พ.ศ. 2442 – 23 พฤศจิกายน พ.ศ. 2551) เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ กับหม่อมราชวงศ์ละม้าย เกษมสันต์ เป็นจ้านายที่มีชันษายืนยาวที่สุดในราชวงศ์จักรี

**พระประวัติ**
หม่อมเจ้าพงษ์พิศมัย เกษมสันต์ เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมราชวงศ์ละม้าย (ราชสกุลเดิม สุริยกุล) เมื่อวันที่ 13 มีนาคม พ.ศ. 2441 (แบบสากลคือ พ.ศ. 2442) มีโสทรเชษฐา 2 องค์ คือ หม่อมเจ้าพันธุประวัติ เกษมสันต์ และหม่อมเจ้านิวัทธวงศ์ เกษมสันต์
หม่อมเจ้าพงษ์พิศมัย มีพระปรีชาหลากหลายและรสนิยมทันสมัย ก่อนสงครามโลกครั้งที่สอง ทรงประกอบธุรกิจบ้านเช่า โดยแบ่งตำหนักส่วนองค์ในซอยเกษมสันต์ให้ชาวต่างชาติเข้าพักอาศัย เป็นผู้จัดเตรียมอาหาร เครื่องดื่ม และให้คำปรึกษาเกี่ยวกับการดำรงชีวิตในพระนครแก่ชาวต่างชาติ
ในช่วงสงครามโลกครั้งที่สอง เสด็จไปประทับที่หัวหิน และทรงประกอบอาชีพเกษตรกรรม โดยเพาะพันธุ์ไก่งวงและปลาสวายเพื่อจำหน่าย ต่อมาเสกสมรสกับหม่อมเจ้าเกียรติประวัติ เกษมสันต์ ผู้พิพากษาศาลพระราชอาญา เชษฐาต่างพระมารดา ซึ่งประสูติแต่หม่อมเจียม (สกุลเดิม คชเสนี) และมีโอรสหนึ่งคนคือ หม่อมราชวงศ์มหิศร เกษมสันต์ ซึ่งได้เสด็จไปศึกษาต่อที่ประเทศอังกฤษ
ในบั้นปลายพระชนม์ชีพ ประทับที่บ้านพักถนนเพชรบุรีกับทายาท และยังคงประกอบอาชีพเกษตรกรรมในที่ดินริมคลองแสนแสบ ทรงดำรงชีวิตอย่างเรียบง่าย เสวยอาหารรสอ่อน และมักเสวยน้ำโซดาหลังอาหาร แม้ในชันษา 100 ปี ยังมีพลานามัยแข็งแรง แต่เมื่อทรงพระชรามากขึ้น พลานามัยก็อ่อนแรงลง จนถึงชีพิตักษัยเมื่อวันที่ 23 พฤศจิกายน พ.ศ. 2551 ณ โรงพยาบาลรามาธิบดี สิริชันษา 109 ปี พระราชทานเพลิงศพเมือวันที่ 7 มีนาคม พ.ศ. 2552 นับเป็นจ้านายที่มีชันษายืนยาวที่สุดในราชวงศ์จักรี

**พงศาวลี**

**อ้างอิง**
หมวดหมู่:หม่อมเจ้าหญิง
หมวดหมู่:ราชสกุลเกษมสันต์
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:ผู้ได้รับเหรียญรัตนาภรณ์ อ.ป.ร.5
หมวดหมู่:ผู้ได้รับเหรียญรัตนาภรณ์ ป.ป.ร.4
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ซิมพลีย์ เบิร์ด

ซิมพลีย์ เบิร์ด (Simply Bird) เป็นสตูดิโออัลบั้มที่ 15 ของธงไชย แมคอินไตย์ ซูเปอร์สตาร์ชาวไทย อัลบั้มออกวางขายเมื่อวันที่ 26 พฤศจิกายน พ.ศ. 2550 โดยค่ายจีเอ็มเอ็ม แกรมมี่
สำหรับเพลงในอัลบั้มส่วนใหญ่เป็นเพลงสบายๆ มีเพียงบางเพลงเท่านั้นที่เป็นเพลงที่จังหวะที่เร็ว โดยในอัลบั้มนี้จะมีแนวเพลงที่หลากหลาย ได้แก่ อาร์แอนด์บี, ฮิพฮอพ, ป็อปร็อกและอัลบั้มดังกล่าวถูกจัดให้เป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017

**รายชื่อเพลง**

**รางวัล/ผลตอบรับ**
 ปี 2551 "รางวัลเพลงยอดเยี่ยม" จากเพลง "น้ำตา" ในงานประกาศผลรางวัล สีสันอะวอร์ดส์ ครั้งที่ 20 ประจำปี 2550 จัดโดยนิตยสารสีสันเมื่อวันที่ 20 มีนาคม 2551 จากเพลง "น้ำตา"- ปี 2551 "รางวัลชมเชยการขับร้องเพลงดีเด่นด้านภาษาไทย" จากเพลง "มีแต่คิดถึง" ในงานประกวดเพลง (เพชรในเพลง) เนื่องในวันภาษาไทยแห่งชาติ 2551 จัดโดยกระทรวงวัฒนธรรม ณ ศูนย์วัฒนธรรมแห่งประเทศไทย- ปี 2561 ได้รับการจัดให้เป็น 1 ใน 50 "อัลบั้มขายดีที่สุดของแกรมมี่ในยุคดิจิตอล" จากสรุปอัลบั้มขายดีที่สุดของแกรมมี่ในยุคดิจิตอล 2007-2017 วันที่ 3 กันยายน พ.ศ. 2560  สรุปข่าวโดย GMM Superstar

**ความภูมิใจอื่นๆ**
 เพลงมีแต่คิดถึง ได้รับการคัดเลือกให้เป็นเพลงในพิธีปิด “การแข่งขันกีฬา อาเซียน พาราเกมส์ ครั้งที่ 4” ที่ จะจัดขึ้นระหว่างวันที่ 20-26 ม.ค. ณ สนาม กีฬาเฉลิมพระเกียรติ 80 พรรษาฯ 

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงของค่ายจีเอ็มเอ็ม แกรมมี่
หมวดหมู่:ธงไชย แมคอินไตย์

หมวดหมู่:หมวดหมู่ตั้งตามชื่อนักดนตรี
หมวดหมู่:หมวดหมู่ตั้งตามชื่อนักแสดง
หมวดหมู่:ศิลปินสังกัดจีเอ็มเอ็ม แกรมมี่
กอตทูบีแดร์

กอตทูบีแดร์ (Got to Be There) เป็นผลงานอัลบั้มเดี่ยวชุดแรกของไมเคิล แจ็กสัน วางจำหน่ายภายใต้สังกัดโมทาวน์เมื่อ 24 มกราคม ค.ศ. 1972และได้รับรางวัลอัลบั้ม Gold-certified Album  มีเพลงอย่าง "กอตทูบีแดร์" ซึ่งเป็นเพลงที่ออกในฤดูใบไม้ร่วงปี 1971 เป็นซิงเกิลเปิดตัวในฐานะศิลปินเดี่ยว อัลบั้มกอตทูบีแดร์คาดว่าไปได้ประมาณ 900,000 แผ่นในสหรัฐอเมริกา และขายได้มากกว่า  3.2 ล้านแผ่นทั่วโลก อัลบั้มดังกล่าวถูกนำมารีมาสเตอร์และนำมาทำใหม่ในปี 2009 โดยรวมอยู่ในอัลบั้มรวมเพลง Hello World: The Motown Solo Collection

**ข้อมูลอัลบั้ม**
เพลงชื่อเดียวกับอัลบั้มนี้และ "Rockin' Robin" ถูกปล่อยในรูปแบบซิงเกิลและถูกนำมาใช้ในการโฆษณา , สองเพลงดังกล่าวประสบความสำเร็จอย่างมากและติดฮอต 100 เป็นอันดับที่ 5 และ 6 ตามลำดับ , ในวันที่ 8 เมษายน 1972 , "I Wanna Be Where You Are ติดอันดับ 27  ใน America Chart เมื่อวันที่ 24 มิถุนายน ค.ศ. 1972 อัลบั้มดังกล่าวมีผลงานการโคฟเวอร์ของ บิล วิเทอร์ส ในเพลง Ain't No Sunshine , คาโรล คิง ในเพลง You'Ve Got a Friend และวงดนตรี เดอะซูพรีมส์ จากเพลง Love Is Here and Now You're Gone"

**กระแสตอบรับ**
อัลบั้มกอตทูบีแดร์ติดอันดับ 14 ในชาร์จอัลบั้มป็อปของอเมริกา และติดลำดับที่ 3 ในชาร์จอัลบั้มอาร์แอนด์บีในอเมริกา เมื่ออัลบั้มดังกล่าวถูกปล่อยออกมา อัลบั้มได้ถูก Certified Gold โดย RIAA  และขายได้ 900,000 แผ่นในอเมริกา
นิตรสารโรลลิงสโตนได้ให้ความเห็นเกี่ยวกับอัลบั้มกอตทูบีแดร์ในปี 1972 ไว้ว่า "กลมกล่อมและแนบเนียน ทุกสัดส่วนช่างดูเหมาะเจาะราวกับผลงานโดยปกติของเดอะแจ็กสันไฟฟ์... เสียงที่ให้สัมผัสชวนหลงใหล ไร้เดียงสาและมีความเป็นมืออาชีพอย่างที่สุด งดงาม ในที่สุดแล้วก็ต่อต้านไม่ได้""

**รายชื่อเพลง**

**อ้างอิง**
หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มเปิดตัวครั้งแรกในปี พ.ศ. 2515
นิวแจ็กสวิง

นิวแจ็กสวิง (New jack swing) หรือ สวิงบีต (swingbeat) เป็นแนวเพลงที่ได้รับความนิยมในช่วงปลายคริสต์ทศวรรษ 1980 ไปจนถึงกลางคริสต์ทศวรรษ 1990 ที่ผสมผสานจังหวะ แซมเพิล และเทคนิคการทำเพลงแบบฮิปฮอปเข้ากับดนตรีเออเบินร่วมสมัยของอาร์แอนด์บี เพลงแนวนิวแจ็กสวิงพัฒนามาจากเพลงอาร์แอนด์บีก่อนหน้าหลายสไตล์ เข้ากับองค์ประกอบทั้งเก่าและใหม่เข้าด้วยกัน ใช้การโซโลหวาน ๆ หรือการร้องกลมกลืนกับจังหวะและจังหวะแบบ "สตรีต" ที่ได้รับอิทธิพลมาจากดนตรีเออเบิน ส่วนดนตรีของนิวแจ็กสวิงจะมาจากฮิปฮอปแบบ "สวิง" ที่สร้างสรรค์โดยดรัมแมชชีน และการใช้แซมเพิล ที่ได้รับความนิยมอย่างมากในยุคทองของฮิปฮอป และสไตล์การร้องแบบอาร์แอนด์บีร่วมสมัย
คำว่า "นิวแจ็กสวิง" เป็นคำที่คิดค้นโดยนักเขียน-ผู้สร้างหนังที่ชื่อ แบร์รี ไมเคิล คูเปอร์ (เขียนบทให้กับภาพยนตร์อย่าง New Jack City, Above the Rim และ Sugar Hill) ในหนังสือพิมพ์ The Village Voice หัวข้อ "Teddy Riley Groove Master: Harlem Gangsters Raise a Genius" ในฉบับวันที่ 18 ตุลาคม ค.ศ. 1988
Merriam-Webster นิยามความหมายของ "นิวแจ็กสวิง" ว่า "ดนตรีป็อปที่โดยมากจะแสดงโดยนักดนตรีผิวดำ นำส่วนผสมของดนตรีแจ๊ส ฟังก์ แร็ปและอาร์แอนด์บี รวมเข้าด้วยกัน" ส่วน Encyclopædia Britannica อธิบายว่า "เป็นเพลงไปทางแนวป็อป ริธึมแอนด์บลูส์" แสดงโดยคนบันเทิงที่ดูไมขวยเขิน นักเขียนเพลงและโปรดิวเซอร์เป็นผู้เชี่ยวชาญด้านการตลาด นิวแจ็กสวิงไม่ได้เริ่มต้นในการนำไปสู่การใช้จังหวะแซมเพิล แต่จะสร้างสรรค์จังหวะด้วย SP-1200 และดรัมแมชชีน Roland 808 ที่มีจังหวะยืนพื้นภายใต้เส้นเมโลดี้เบา ๆ และเสียงร้องชัด ๆ Encyclopædia Britannica ยังระบุถึงโปรดิวเซอร์คนสำคัญ คือ เบบี้เฟส และ เทดดี้ ไรลีย์

**อ้างอิง**
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
หมวดหมู่:วัดพรหมทินใต้

หมวดหมู่:วัดในอำเภอโคกสำโรง
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:แหล่งโบราณคดีในประเทศไทย
แยกเมืองมีน

แยกเมืองมีน หรือ แยกมีนบุรี เป็นสี่แยกจุดตัดระหว่างถนนรามอินทรา (ทางหลวงแผ่นดินหมายเลข 304) ต่อเนื่องถนนสีหบุรานุกิจ ซึ่งเป็นเส้นทางเข้าสู่ชุมชนตลาดมีนบุรี กับถนนเสรีไทยต่อเนื่องถนนสุวินทวงศ์ (ทางหลวงแผ่นดินหมายเลข 304) ในพื้นที่แขวงมีนบุรี เขตมีนบุรี กรุงเทพมหานคร 

**ลักษณะทางกายภาพ**
มีสะพานลอยรถยนต์ข้ามทางแยกเฉพาะทิศทางขาเข้าเมือง เริ่มต้นจากถนนสุวินทวงศ์ ยกระดับถึงบริเวณเหนือทางแยกแล้วแยกออกเป็น 2 ทิศทาง คือทิศทางเข้าสู่ถนนเสรีไทยมุ่งหน้าบางกะปิ และเข้าสู่ถนนรามอินทรามุ่งหน้ารามอินทรา กม.8, วงเวียนอนุสาวรีย์หลักสี่ ส่วนทางแยกด้านล่างเป็นถนนระดับดินที่มีสัญญาณไฟจราจรควบคุม
บริเวณทางแยกแห่งนี้ยังมีการตกแต่งด้วยรูปปั้นปลาทอง ซึ่งเป็นสัญลักษณ์ของเขตมีนบุรี
มีสถานีเศรษฐบุตรบำเพ็ญของรถไฟฟ้าสายสีชมพูยกระดับเหนือถนนรามอินทราบริเวณโรงเรียนเศรษฐบุตรบำเพ็ญ (เส้นทางอยู่ในแนวถนนรามอินทรา–สีหบุรานุกิจ) ตั้งอยู่ในบริเวณทางแยกเมืองมีน

**สถานที่สำคัญใกล้เคียง**
 โรงเรียนเศรษฐบุตรบำเพ็ญ- วิทยาลัยเทคนิคมีนบุรี- โรงพยาบาลเสรีรักษ์- โรงพยาบาลนวมินทร์- บิ๊กซี สาขาสุวินทวงศ์- การไฟฟ้านครหลวง เขตมีนบุรี

**แหล่งข้อมูลอื่น**
เมืองมีน
เมืองมีน
อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส

อโบฟแอนด์บียอนเซ่ - วิดีโอคอลเลคชั่นแอนด์แดนซ์มิกซ์ส (Above and Beyoncé - Video Collection & Dance Mixes) คืออัลบั้มมิกซ์และอัลบั้มวิดีโอของ บียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายในวันที่ 16 มิถุนายน พ.ศ. 2552 โดย DVD และCD เป็นสินค้าพิเศษของวอล-มาร์ต

**รายชื่อเพลง**

**วิดีโอคอลเลกชัน**

**แดนซ์มิกซ์ส**

**ชาร์ต**

**อ้างอิง**
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยบียอนเซ่ โนวส์
แฟนเก่า

แฟนเก่า เป็น ภาพยนตร์ไทย แนว โรแมนติก - สยองขวัญ มีกำหนดการเข้าฉายในโรงภาพยนตร์วันที่ 27 สิงหาคม พ.ศ. 2552 กำกับโดย ปิยะพันธุ์ ชูเพ็ชร์ ที่เคยกำกับภาพยนตร์ในแนวนี้อย่าง ผีไม้จิ้มฟัน และ จอมขมังเวท โดนแฟนเก่ามีประเด็นเรื่องราวเกี่ยวกับความเจ้าชู้ของฝ่ายชาย แล้วไปทำให้คนรักเก่าตายไปเป็นผีมาคอยหลอกหลอนอย่างไม่รู้จบ ได้ถูกจัดระดับเรตติ้ง น15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) เด็กและเยาวชนอายุต่ำกว่า 15 ปี ผู้ปกครองควรพิจารณาให้คำแนะนำ มีเนื้อหาสยองขวัญปานกลาง ภาพยนตร์ทำรายได้ 50 ล้านบาท

**ตัวละคร**
 เคน
นักแสดงหนุ่ม มีนิสัยเจ้าชู้ เป็นผู้ก่อเรื่องโศกนาฏกรรมขึ้นมาโดยไม่รู้ตัว- มีน (มินตรา)
คนรักเก่าของเคน เป็นลูกสาวของนายกรัฐมนตรี เนื่องด้วยที่บ้านมีฐานะร่ำรวยจึงติดนิสัยเอาแต่ใจ พื้นฐานของมีนเป็นคนดีแต่ด้วยความเจ้าคิดเจ้าแค้น มีความอาฆาตพยาบาตสูง หึงหวง อารมณ์รุนแรง ทำให้มีนไม่ยอมรับกับการที่เคนบอกเลิกกับเธอ และในขณะเดียวกันเธอได้ตั้งท้องกับเคนได้ประมาณ 2 เดือน ปัจจุบันมีนพักอาศัยที่คอนโดเพียงลำพังต่อมามีนได้เสียชีวิตเพราะแท้งลูกและกินนํ้ายาล้างห้องนํ้าและกรีดแขนตัวเองจนตายและกลายเป็นวิญญาณแค้น- พลอย
คนรักของเคน เป็นดาราไฮโซสาว เป็นคนที่มีสัมผัสเกี่ยวกับวิญญาณและรู้สึกว่ามีคนกำลังอาฆาตเธอและคนรักอยู่ตลอดเวลา- โบ
คนรักเก่าของเคน เป็นนักศึกษาของมหาวิทยาลัยแห่งหนึ่ง เสียใจกับการที่ถูกเคนตีตนออกห่าง- นิมิต
ผู้จัดการของเคน เป็นคนทะเยอทะยานและเห็นแก่ตัว พยายามกีดกันหญิงสาวที่เข้าใกล้เคนเพื่อให้ชื่อเสียงของเคนไม่เป็นที่อื้อฉาวโดยเฉพาะมีนที่ชอบมาข้องแวะและตามติดเคนทุกฝีก้าว แต่เหมือนว่าการกีดกันของนิมิตจะส่งผลให้เกิดเรื่องร้ายแรงขึ้นมา- คิง
ช่างภาพสายบันเทิงที่คอยตามทำข่าวเคนและพลอย เมื่อทุกครั้งที่เขาถ่ายภาพ เขาได้รู้ความจริงว่าคนที่คอยตามจองล้างจองผลาญความรักของเคนและพลอยคือใคร

**นักแสดง**
 ชาคริต แย้มนาม รับบท เคน - วนิดา เติมธนาภรณ์ (กิ๊ปซี่  วง  เกิร์ลลี่ เบอร์รี่)   รับบท พลอย- นวดี โมกขะเวส รับบท มีน- อัฐมา ชีวนิชพันธ์ รับบท โบ- บดินทร์ ดุ๊ก รับบท นิมิต- บริวัตร อยู่โต รับบท คิง- พัฒนะชัย อดิเรก รับบท นักข่าวบันเทิง- ธีมะ กาญจนไพริน รับบท พิธีกรรายการบันเทิง

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของภาพยนตร์ "แฟนเก่า" date=2009-07-18 -  เว็บไซต์ค่ายอาวอง date=2009-06-09 -  แฟนเก่า @ กระปุกดอตคอม- title=แฟนเก่า (2009)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย ปิยะพันธุ์ ชูเพ็ชร์
หมวดหมู่:ภาพยนตร์โดยอาร์เอสฟิล์ม
ราตรีสวัสดิ์ (เพลงฟักกลิ้ง ฮีโร่)

"ราตรีสวัสดิ์" เป็นเพลงของฟักกลิ้งฮีโร่ ที่ได้ ธีร์ ไชยเดช ร่วมร้อง เนื้อหากล่าวถึงทหารที่ทำหน้าที่ในจังหวัดชายแดนภาคใต้เพื่อต่อต้านผู้ก่อความไม่สงบ โดยเล่าเสมือนนิทานเรื่องหนึ่ง นับเป็นซิงเกิลเพลงแรกของฟักกลิ้งฮีโร่ ซึ่งจะเผยแพร่โดยการดาวน์โหลดผ่านอินเทอร์เน็ตและริงโทนเท่านั้น
เพลงนี้ ฟักกลิ้งฮีโร่ได้เขียนเพลงทุกอย่างมาก่อน โดยแต่งเข้าจังหวะกับเพลงของคานเย่ เวสต์ แต่เมื่อแต่งแล้วรู้สึกว่าท่อนฮุคไม่ดี จึงได้แสตมป์ อภิวัชร์ เอื้อถาวรสุข มาช่วยเหลือ
เมื่อมีการเผยแพร่เพลงนี้เป็นครั้งแรก ได้มีการจัดทำมิวสิกวิดีโอของเพลงนี้ลงในเว็บไซต์ยูทูบ โดยเป็นการรวบรวมภาพความรุนแรงในจังหวัดชายแดนภาคใต้ เมื่อเพลงได้รับความนิยมและมีหน่วยงานราชการให้ความสนใจมากขึ้น จึงได้มีการจัดทำมิวสิกวิดีโออย่างเป็นทางการ โดยแมทชิ่ง เอ็นเตอร์เทนเมนท์ กำกับโดย โจอี้ บอย เนื้อหาเกี่ยวกับชีวิตชายคนหนึ่งที่เปลี่ยนแปลงในชั่ววินาทีจากการจับใบดำใบแดง และการแสดงภาพเปรียบเทียบชีวิตในเมืองกับชีวิตในจังหวัดชายแดนภาคใต้ มิวสิกวิดีโอตัวนี้ออกอากาศครั้งแรกในรายการเรื่องเล่าเช้านี้ ทางไทยทีวีสีช่อง 3 เมื่อวันที่ 11 พฤศจิกายน พ.ศ. 2552 เวลาประมาณ 08.05 น.
เพลงนี้ได้รับรางวัลเพลงยอดเยี่ยม ในงานประกาศผลรางวัลคมชัดลึก อวอร์ด ครั้งที่ 7 เมื่อวันที่ 20 มกราคม พ.ศ. 2553 ณ โรงละครอักษรา คิง พาวเวอร์ คอมเพล็กซ์ และได้รับรางวัลเพลงยอดเยี่ยมจากแฮมเบอร์เกอร์อวอร์ดสครั้งที่ 7 และยังได้รับรางวัลซี๊ดอวอร์ดส ครั้งที่ 5 ในสาขาเพลงยอดนิยมสุดซี๊ดประจำปีและรางวัลมิวสิกวิดีโอยอดเยี่ยม

**รางวัล**
 รางวัลเพลงยอดเยี่ยม คมชัดลึก อวอร์ด ครั้งที่ 7 - รางวัลเพลงยอดเยี่ยม แฮมเบอร์เกอร์อวอร์ดส ครั้งที่ 7- รางวัลเพลงยอดนิยมสุดซี๊ดประจำปี และมิวสิกวิดีโอยอดเยี่ยมสุดซี๊ดประจำปี ซี๊ดอวอร์ดส ครั้งที่ 5- รางวัลมิวสิกวิดีโอยอดเยี่ยม และลำดับภาพยอดเยี่ยมรางวัลแชนแนลวีไทยแลนด์มิวสิกวิดีโออวอร์ดส ครั้งที่ 7

**อ้างอิง**

**แหล่งข้อมูลอื่น**
  +++ราตรีสวัสดิ์ (Goodnight) - ฟักกลิ้งฮีโร่ feat. ธีร์ ไชยเดช +++ date=2009-07-16  พันทิปดอตคอม-  ฟังเพลง ราตรีสวัสดิ์ ในยูทูบ
หมวดหมู่:ซิงเกิลในปี พ.ศ. 2552
หมวดหมู่:เพลงในปี พ.ศ. 2552
หมวดหมู่:เพลงที่ประพันธ์คำร้องโดยอภิวัชร์ เอื้อถาวรสุข
ไฮยาซินธ์

__NOTOC__
ไฮยาซินธ์ อาจจะหมายถึง- ดอกไฮยาซินธ์ - ไฮยาซินธ์ (เทพปกรณัมกรีก) - เทพของตำนานเทพเจ้ากรีก- นักบุญไฮยาซินธ์ - นักบุญโปแลนด์
Herb

Herb (เฮิร์บ) อาจหมายถึง- ไม้ล้มลุกฤดูเดียว (ศัพท์บัญญัติสาขาวิชาพฤกษศาสตร์ ราชบัณฑิตยสถาน)- สมุนไพร